Publication: Magyar Közlöny
Issue: MK-2010-113 (Year: 2010, Number: 113)
Era: contemporary
Section: A kistermelõi élelmiszer-termelés, -elõállítás és -értékesítés feltételeirõl szóló 52/2010. (IV. 30.) FVM rendelet
Paragraph Index: 209

(2) Az R. 6. §-ának (4) és (5) bekezdése helyébe a következõ rendelkezés lép: „(4) Ha a kistermelõ az általa elõállított élelmiszert csomagoltan értékesíti a gazdaság helyén, piacon, vásáron, rendezvényen, engedélyezett ideiglenes árusító helyen, valamint házhozszállítással, a csomagoláson fel kell tüntetni a kistermelõ nevét, címét vagy a gazdaság helyének címét, a termék nevét, a fogyaszthatósági vagy a minõségmegõrzési idõtartamát és fogyaszthatósági idõtartammal rendelkezõ élelmiszerek esetében a tárolási hõmérsékletet, valamint a termék tömegét, kivéve, ha a csomagolt terméket a kistermelõ a vevõ jelenlétében méri le. Csomagolatlan élelmiszer ilyen módokon történõ értékesítése esetén a kihelyezett termék elõtt a kistermelõ nevét, címét vagy a gazdaság helyének címét, valamint a termék nevét kell feltüntetni.

Source: https://magyarkozlony.hu/hivatalos-lapok/12e235bdd6a4741e225b16ee6251df3714cd8eaa/dokumentumok/22ec45ad633132060faba20db7ae5c3b1de5f9f9/letoltes